शिक्षा विभागले गएको २१ चैतमा ७७ जिल्ला शिक्षा कार्यालयलाई पठाएको पत्रमा शिक्षक नियुक्ति, दरबन्दी र सरुवा सम्बन्धी कुनै काम नगर्न निर्देशन दिएको छ । संविधानले विद्यालय तहको सम्पूर्ण जिम्मा स्थानीय तहलाई दिए पनि यस वर्षको माध्यमिक शिक्षा परीक्षा (एसईई) कुनै पनि स्थानीय तहले संचालन गर्न सकेनन् । “राज्यका तीनवटै तहमा शिक्षा सम्बन्धी तह–संरचना, अधिकार, दायित्व किटान भएको छैन” पूर्व शिक्षाध्यक्ष सिंह भन्छन्, “धेरैजसो स्थानीय तहसँग त्यो क्षमता पनि छैन ।”
